CELEX: 32019D1752
Language: bg
Date: 2019-02-25 00:00:00
Title: Решение за изпълнение (ЕС) 2019/1752 на Комисията от 25 февруари 2019 година за установяване на въпросници във връзка с докладите, изготвяни от държавите членки в съответствие с Регламент (ЕС) 2017/852 на Европейския парламент и на Съвета, и за определяне на формата и честотата на тези доклади (нотифицирано под номер C(2019) 1423) (текст от значение за ЕИП)

23.10.2019   
               
               
                  BG
               
               
                  Официален вестник на Европейския съюз
               
               
                  L 269/5
               
            
         РЕШЕНИЕ ЗА ИЗПЪЛНЕНИЕ (ЕС) 2019/1752 НА КОМИСИЯТА
         от 25 февруари 2019 година
         за установяване на въпросници във връзка с докладите, изготвяни от държавите членки в съответствие с Регламент (ЕС) 2017/852 на Европейския парламент и на Съвета, и за определяне на формата и честотата на тези доклади
         
            (нотифицирано под номер C(2019) 1423)
         
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2017/852 на Европейския парламент и на Съвета от 17 май 2017 г. относно живака и за отмяна на Регламент (ЕО) № 1102/2008 (1), и по-специално член 18, параграф 2, втора алинея от него,
         като има предвид, че:
         
                     (1)
                  
                  
                     В съответствие с член 18, параграф 1 от Регламент (ЕС) 2017/852 държавите членки са длъжни до 1 януари 2020 г. и на подходящи интервали от време след това да представят на Комисията и публикуват в интернет доклад с информация, отнасяща се до изпълнението на посочения регламент, както и някои други видове информация, изброени в същата разпоредба.
                  
               
                     (2)
                  
                  
                     Въпросниците, които ще се използват от държавите членки при представянето на докладите в съответствие с член 18, параграф 1 от Регламент (ЕС) 2017/852, следва да бъдат изготвени по такъв начин, че да подпомагат Комисията при представянето на доклад на Европейския парламент и на Съвета относно прилагането и прегледа на посочения регламент съгласно член 19, параграф 2 от него. Те също така следва да предоставят възможност на Съюза да изпълнява задължението си за докладване съгласно член 21 от Конвенцията Минамата относно живака (наричана по-нататък „конвенцията“), приета на 10 октомври 2013 г. година в Кумамото (Япония).
                  
               
                     (3)
                  
                  
                     Въпреки че в съответствие с член 18, параграф 2, втора алинея от Регламент (ЕС) 2017/852 въпросниците за докладване, предвидени в същия регламент, не трябва да дублират задълженията за докладване на страните по конвенцията, както са определени в Решение MC-1/8, прието на първото заседание (2) на Конференцията на страните по конвенцията, е целесъобразно въпросниците да обхващат някои елементи на докладването, определени в Решение MC-1/8, така че изискваната информация да бъде разяснена по-подробно и да се подпомогне ефективното оценяване на изпълнението на Регламент (ЕС) 2017/852.
                  
               
                     (4)
                  
                  
                     Информацията относно вноса на живак и на смеси на живака, при които концентрацията на живак е най-малко 95 тегловни процента, следва да бъде докладвана ежегодно, тъй като неподходящото управление на това вещество има силно потенциално въздействие върху околната среда и общественото здраве. Въпреки това, с оглед облекчаване на административната тежест, задължението за представяне на такава информация следва да не се прилага, когато държава членка представи на Комисията копие от формуляра (или формулярите), използван за даване или отказване на писмено съгласие за внос в съответствие с член 4, параграф 1, втора алинея от Регламент (ЕС) 2017/852.
                  
               
                     (5)
                  
                  
                     Когато информацията, която ще бъде докладвана, е свързана с географското местоположение на стопански субекти, като например промишлени инсталации и обекти, тя следва да се докладва в съответствие с Директива 2007/2/ЕО на Европейския парламент и на Съвета (3).
                  
               
                     (6)
                  
                  
                     Въпросниците следва да обхващат основните разпоредби на Регламент (ЕС) 2017/852, включително относно постепенното прекратяване на производствените процеси, включващи употребата на живак или живачни съединения, дейностите, свързани с ръчен и дребномащабен добив и преработка на злато, използването на дентална амалгама, като и наличието на съществени затруднения при изпълнението на други разпоредби от същия регламент. Те също така следва да изискват представянето на информация по ключовите показатели за изпълнението, включително данни относно търговията с живак и относно съхраняваните и обезврежданите количества живак.
                  
               
                     (7)
                  
                  
                     Мерките, предвидени в настоящото решение, са в съответствие със становището на комитета, създаден съгласно член 22, параграф 1 от Регламент (ЕС) 2017/852,
                  
               ПРИЕ НАСТОЯЩОТО РЕШЕНИЕ:
         
            Член 1
            
               1.   За целите на докладването пред Комисията относно изпълнението на член 4 от Регламент (ЕС) 2017/852 в съответствие с член 18, параграф 1 от посочения регламент държавите членки използват въпросника, установен в приложение I към настоящото решение.
            
            
               2.   Информацията, посочена в точка 1.1 от приложение I, се представя на Комисията до 31 януари всяка година (N), като обхваща годината на докладване N-1.
               Информацията, посочена в точка 1.2 от приложение I, се представя на Комисията до 30 септември всяка година (N), като обхваща годината на докладване N-1.
            
            
               3.   Информацията, посочена в точка 1.1 от приложение I, не се изисква, когато държава членка представи на Комисията копие от формуляра (или формулярите), използван за даване или отказване на писмено съгласие за внос в съответствие с член 4, параграф 1, втора алинея от Регламент (ЕС) 2017/852 по време на годината на докладване N-1. Държавите членки представят такива копия най-късно до 31 януари всяка година (N), като те обхващат годината на докладване N-1, или могат да изберат да ги представят по всяко време през периода на докладване N-1.
            
         
         
            Член 2
            
               1.   За целите на докладването пред Комисията, в съответствие с член 18, параграф 1 от Регламент (ЕС) 2017/852, с изключение на докладването относно изпълнението на член 4 от същия регламент, държавите членки следва да използват въпросника, установен в приложение II към настоящото решение.
            
            
               2.   Информацията, установен в приложение II, се представя на Комисията съгласно следния график:
               
                           а)
                        
                        
                           първият доклад, обхващащ годините на докладване 2017 и 2018, се представя най-късно до 1 януари 2020 г.;
                        
                     
                           б)
                        
                        
                           вторият доклад, обхващащ периода на докладване 2019—2020 г., се представя най-късно до 30 септември 2021 г.;
                        
                     
                           в)
                        
                        
                           третият доклад, обхващащ периода на докладване 2021—2022 г., се представя най-късно до 30 септември 2023 г.;
                        
                     
                           г)
                        
                        
                           четвъртият доклад, обхващащ периода на докладване 2023—2024 г., се представя най-късно до 30 септември 2025 г.;
                        
                     
                           д)
                        
                        
                           петият доклад, обхващащ периода на докладване 2025—2028 г., се представя най-късно до 30 септември 2029 г.
                        
                     
         
         
            Член 3
            Адресати на настоящото решение са държавите членки.
         
         
            Съставено в Брюксел на 25 февруари 2019 година.
            
               
                  За Комисията
               
               Karmenu VELLA
               
                  Член на Комисията
               
            
         
         
            (1)  ОВ L 137, 24.5.2017 г., стр. 1.
         
            (2)  Решение MC-1/8 График и формат на докладване на страните, Доклад на Конференцията на страните по Конвенцията Минамата относно живака във връзка с работата на нейното първо заседание (http://www.mercuryconvention.org).
         
            (3)  Директива 2007/2/ЕО на Европейския парламент и на Съвета от 14 март 2007 г. за създаване на инфраструктура за пространствена информация в Европейската общност (INSPIRE) (ОВ L 108, 25.4.2007 г., стр. 1).
      
      
         
            ПРИЛОЖЕНИЕ I
            
               Въпросник
            
            
               Информация относно ограниченията за внос, която трябва да бъде предоставена от държавите членки на Комисията за целите на докладването относно изпълнението на Регламент (ЕС) 2017/852
            
            
               Член 4:
               
                  Ограничения за внос
               
               
                  1.   Дала ли е държавата членка писмено съгласие за вноса на живак или вноса на смеси на живака за употреба, разрешена в съответствие с член 4, параграф 1, втора алинея от Регламент (ЕС) 2017/852?
                  Ако отговорът е „да“, представете следната информация:
                  
                              1.1.
                           
                           
                              Живак и смеси на живака като неотпадъчен материал (1)
                              
                              
                                          i)
                                       
                                       
                                          количество внесен живак или смеси на живака;
                                       
                                    
                                          ii)
                                       
                                       
                                          предвидена употреба на внесения живак или на смесите на живака (т/г. за предвидена употреба).
                                       
                                    
                        
                              1.2.
                           
                           
                              Отпадъци от живак
                              
                                          i)
                                       
                                       
                                          количество внесени отпадъци от живак;
                                       
                                    
                                          ii)
                                       
                                       
                                          предвидени операции по обезвреждане или оползотворяване (т/г. за предвидена операция) (2):
                                          
                                                      —
                                                   
                                                   
                                                      в случай на внос, предназначен за операция по временно обезвреждане или оползотворяване, представете информация относно предвидените последващи операции по окончателното обезвреждане или оползотворяване (3);
                                                   
                                                
                                                      —
                                                   
                                                   
                                                      в случай на внос, предназначен за операции по оползотворяване, различни от операциите по временно оползотворяване, представете информация относно предвидената употреба на материала, получен при операциите по окончателно оползотворяване.
                                                   
                                                
                                    
                        
            
            
               (1)  По въпрос 1.1 не се изисква информация, когато държавата членка предостави на Комисията копие от формуляра (или формулярите), използван за даване или отказване на писмено съгласие за внос в съответствие с член 4, параграф 1, втора алинея от Регламент (ЕС) 2017/852 по време на годината на докладване N-1.
            
               (2)  Информацията относно видовете операции по обезвреждане или по оползотворяване се докладва посредством кодовете, установени в раздели А и Б на приложение IV към Базелската конвенция от 22 март 1989 г. за контрол на трансграничното движение на опасни отпадъци и тяхното обезвреждане (ОВ L 39, 16.2.1993 г., стр. 3).
            
               (3)  Операции по временно обезвреждане и временно оползотворяване, както са определени в член 2, съответно точки 5 и 7 от Регламент (ЕО) № 1013/2006 на Европейския парламент и на Съвета от 14 юни 2006 г. относно превози на отпадъци (ОВ L 190, 12.7.2006 г., стр. 1).
         
      
      
         
            ПРИЛОЖЕНИЕ II
            
               Въпросник
            
            
               Информация, различна от ограниченията за внос, която трябва да бъде представена от държавите членки на Комисията
            
            
               за целите на докладването относно изпълнението на Регламент (ЕС) 2017/852
            
            
               Забележка 1: Ако отговорът на въпрос 1.2 и/или 2.1 е „да“, информацията относно съответните подвъпроси 1.2, подточки i)—v) и/или 2.1, подточка i) не се изисква, когато цялата информация е включена в доклада, представен от държавата членка в съответствие със задължението ѝ за докладване, установено по силата на член 21 от Конвенцията Минамата, и когато съответният доклад е представен на Комисията в съответствие с член 18, параграф 3 от Регламент (ЕС) 2017/852.
            
               Забележка 2: Отговорите на въпросите, отбелязани със звездичка(*), не са задължителни.
            1.   Член 7, параграфи 1 и 2 от Регламент (ЕС) 2017/852: Промишлени дейности
            
            
                     
                        1.1.
                     
                     
                        Извършено ли е постепенно прекратяване — до датите, посочени в част I от приложение III към Регламент (ЕС) 2017/852) — на следните производствени процеси, които включват употребата на живак и живачни съединения (1)?
                     
                  
                     
                        1.1.1.
                     
                     
                        Производство на винилхлориден мономер (предвидено е постепенно прекратяване в срок до 1 януари 2022 г.)
                        Ако отговорът е „не“, представете следната информация:
                        
                                    i)
                                 
                                 
                                    причини за продължаването на този производствен процес след определената дата на постепенно прекратяване;
                                 
                              
                                    ii)
                                 
                                 
                                    взети или планирани мерки за постепенното прекратяване на този производствен процес и съответния им график.
                                 
                              
                  
                     
                        1.1.2.
                     
                     
                        Хлоралкална промишленост (предвидено е постепенно прекратяване в срок до 11 декември 2017 г.)
                        Ако отговорът е „не“, представете следната информация:
                        
                                    i)
                                 
                                 
                                    причини за продължаването на този производствен процес след определената дата на постепенно прекратяване;
                                 
                              
                                    ii)
                                 
                                 
                                    взети или планирани мерки за постепенното прекратяване на този производствен процес и съответния им график.
                                 
                              
                  
                     
                        1.1.3.
                     
                     
                        Производство на натриев или калиев метилат и етилат (предвидено е постепенно прекратяване в срок до 1 януари 2028 г.)
                        Ако отговорът е „не“, представете следната информация:
                        
                                    i)
                                 
                                 
                                    причини за продължаването на този производствен процес след определената дата на постепенно прекратяване;
                                 
                              
                                    ii)
                                 
                                 
                                    взети или планирани мерки за постепенното прекратяване на този производствен процес и съответния им график.
                                 
                              
                  
                     
                        1.1.4.
                     
                     
                        Производство на полиуретан (предвидено е постепенно прекратяване в срок до 1 януари 2018 г.)
                        Ако отговорът е „не“, представете следната информация:
                        
                                    i)
                                 
                                 
                                    причини за продължаването на този производствен процес след определената дата на постепенно прекратяване;
                                 
                              
                                    ii)
                                 
                                 
                                    взети или планирани мерки за постепенното прекратяване на този производствен процес и съответния им график.
                                 
                              
                  
                     
                        1.2.
                     
                     
                        Има ли съоръжения на територията на държавата членка, в които се произвеждат натриев или калиев метилат или етилат посредством производствен процес, включващ употребата на живак и живачни съединения, както е посочено в част II от приложение III към Регламент (ЕС) 2017/852?
                        Ако отговорът е „да“, представете за всяко съответно съоръжение следната информация:
                        
                                    i)
                                 
                                 
                                    уникален идентификатор, съобразен с изискванията на Директива 2007/2/ЕО;
                                 
                              
                                    ii)
                                 
                                 
                                    годишен оперативен капацитет на всяко съоръжение (т/г.) за 2017 г. и за следващите години;
                                 
                              
                                    iii)
                                 
                                 
                                    дали живакът от първичния добив на живак е използван или все още се използва във всяко едно от тези съоръжения;
                                 
                              
                                    iv)
                                 
                                 
                                    нивото в единица продукция на преките и непреките изпускания на живак и на живачни съединения във въздуха, водата и почвата (изразено в kg живак и живачни съединения за kt произведен натриев или калиев метилат или етилат) за 2010 г. от всяко съоръжение;
                                 
                              
                                    v)
                                 
                                 
                                    нивото в единица продукция на преките и непреките изпускания на живак и на живачни съединения във въздуха, водата и почвата (изразено в kg живак и живачни съединения за kt произведен натриев или калиев метилат или етилат) за 2020 г. и за следващите години от всяко съоръжение.
                                 
                              
                  2.   Член 9 от Регламент (ЕС) 2017/852: Ръчен и дребномащабен добив и преработка на злато
            
            
                     
                        2.1.
                     
                     
                        Има ли държавата членка доказателства за извършване на практики на амалгамиране с живак, предназначени за извличане на злато на нейна територия, които надхвърлят изолирани случаи?
                        Ако отговорът е „да“, представете следната информация:
                        
                                    (i)
                                 
                                 
                                    Дали компетентният орган на държавата членка е изготвил и прилага национален план относно ръчния и дребномащабния добив и преработка на злато в съответствие с член 9, параграф 2 от Регламент (ЕС) 2017/852 и приложение IV към него?
                                    
                                                —
                                             
                                             
                                                Ако отговорът е „да“, представете връзка към интернет страница с националния план относно ръчния и дребномащабния добив и преработка на злато.
                                             
                                          
                                                —
                                             
                                             
                                                Ако отговорът е „не“, представете информация за причините, поради които такъв национален план относно ръчния и дребномащабния добив и преработка на злато не е изготвен и не се прилага, както и информация за взетите и/или планираните мерки за установяване на национален план и съответния им график.
                                             
                                          
                              
                  3.   Член 10 от Регламент (ЕС) 2017/852: Дентална амалгама
            
            
                     
                        3.1.
                     
                     
                        Среща ли държавата членка съществени предизвикателства при изпълнението на член 10 от Регламент (ЕС) 2017/852 относно денталната амалгама?
                        Ако отговорът е „да“, представете следната информация:
                        
                                    i)
                                 
                                 
                                    естество и мащаб на предизвикателствата;
                                 
                              
                                    ii)
                                 
                                 
                                    взетите или планираните мерки за преодоляване на тези предизвикателства и съответния им график.
                                 
                              
                  4.   Член 12 от Регламент (ЕС) 2017/852: Докладване относно големи източници
            
            
                     
                        4.1.
                     
                     
                        Представете в съответствие с член 18, параграф 1, буква в) от Регламент (ЕС) 2017/852 следните обобщения на информацията, която икономическите оператори са изпратили на компетентните органи на държавата членка съгласно член 12, параграфи 1 и 2 от посочения регламент:
                     
                  
                     
                        4.1.1.
                     
                     
                        Списък на съответните съоръжения по вид големи източници, посочени в член 11, букви а), б) и в) от Регламент (ЕС) 2017/852 и съответният им идентификатор:
                        
                                    i)
                                 
                                 
                                    хлоралкална промишленост:
                                    
                                                —
                                             
                                             
                                                списък на съоръженията;
                                             
                                          
                                                —
                                             
                                             
                                                уникални идентификатори, съобразени с изискванията на Директива 2007/2/ЕО;
                                             
                                          
                              
                                    ii)
                                 
                                 
                                    пречистване на природен газ:
                                    
                                                —
                                             
                                             
                                                списък на съоръженията;
                                             
                                          
                                                —
                                             
                                             
                                                уникални идентификатори, съобразени с изискванията на Директива 2007/2/ЕО;
                                             
                                          
                              
                                    iii)
                                 
                                 
                                    дейности по добив и топене на цветни метали:
                                    
                                                —
                                             
                                             
                                                списък на съоръженията;
                                             
                                          
                                                —
                                             
                                             
                                                уникални идентификатори, съобразени с изискванията на Директива 2007/2/ЕО;
                                             
                                          
                              
                  
                     
                        4.1.2.
                     
                     
                        Общо количество отпадъци от живак (изразено в тонове), което се съхранява във всяко съоръжение, посочено във въпрос 4.1.1, подточки i), ii) и iii), към 31 декември на всяка година на докладване в рамките на всеки период на докладване.
                     
                  
                     
                        4.1.3.
                     
                     
                        Общо количество отпадъци от живак (изразено в тонове), което се изпраща ежегодно на следните съоръжения за отпадъци от всяко съоръжение, посочено във въпрос 4.1.1, за всяка една година от периода на докладване:
                        
                                    i)
                                 
                                 
                                    общо количество отпадъци от живак, което се изпраща на съоръженията, извършващи временното съхраняване на отпадъци от живак;
                                 
                              
                                    ii)
                                 
                                 
                                    общо количество отпадъци от живак, което се изпраща на съоръженията, извършващи преобразуването и, ако е приложимо, втвърдяването на отпадъци от живак;
                                 
                              
                                    iii)
                                 
                                 
                                    oбщо количество отпадъци от живак, което се изпраща на съоръженията, извършващи постоянното съхраняване на отпадъци от живак.
                                 
                              
                  
                     
                        4.2.
                     
                     
                        * Всяка друга имаща отношение информация, която държавата членка желае да оповести.
                     
                  5.   Член 18, параграф 1, букви г) и д) от Регламент (ЕС) 2017/852: Друго докладване, изисквано по силата на член 18 от Регламент (ЕС) 2017/852
            
            
                     
                        5.1.
                     
                     
                        Представете следната информация относно живака, който се намира на територията на държавата членка:
                        
                                    i)
                                 
                                 
                                    списък на обектите, в които към 31 декември на всяка година на докладване се намират повече от 50 метрични тона живак, различен от отпадъците от живак, както и списък на уникалните идентификатори, съобразени с изискванията на Директива 2007/2/ЕО;
                                 
                              
                                    ii)
                                 
                                 
                                    общо количество живак (изразено в тонове), различно от отпадъците от живак, съхранявано във всеки обект, посочен в подточка i), към 31 декември на всяка година на докладване.
                                 
                              
                  
                     
                        5.2.
                     
                     
                        Представете следната информация относно отпадъците от живак, които се намират на територията на държавата членка:
                        
                                    i)
                                 
                                 
                                    списък на обектите, в които към 31 декември на всяка година на докладване са събрани повече от 50 метрични тона отпадъци от живак, както и списък на уникалните идентификатори, които следват изискванията на Директива 2007/2/ЕО;
                                 
                              
                                    ii)
                                 
                                 
                                    общо количество отпадъци от живак (изразено в тонове), събрано във всеки обект, посочен в подточка i), към 31 декември на всяка година на докладване.
                                 
                              
                  
                     
                        5.3.
                     
                     
                        Представете следната информация, aко e представена на държавата членка:
                        
                                    i)
                                 
                                 
                                    списък на източниците на доставки на живак над 10 метрични тона живак на година, както и списък на уникалните идентификатори, съобразени с изискванията на Директива 2007/2/ЕО;
                                 
                              
                                    ii)
                                 
                                 
                                    общо количество живак, изразено в тонове, доставено от всеки източник, посочен в подточка i), към 31 декември на всяка година на докладване.
                                 
                              
                  6.   Заключителни въпроси
            
            
                     
                        6.1.
                     
                     
                        * Среща ли държавата членка други съществени предизвикателства при изпълнението на Регламент (ЕС) 2017/852?
                        Ако отговорът е „да“, представете следната информация:
                        
                                    i)
                                 
                                 
                                    обяснение на срещаните предизвикателствата;
                                 
                              
                                    ii)
                                 
                                 
                                    информация относно взетите или планираните мерки за преодоляване на срещнатите затруднения и съответния им график.
                                 
                              
                  
                     
                        6.2.
                     
                     
                        * Държавата членка може да сподели информация относно други предприети или планирани инициативи за насърчаване на изпълнението на нормативната уредба.
                     
                  
               (1)  Отговорите на въпроси 1.1.1, 1.1.2, 1.1.3 и 1.1.4, както и информация във връзка с тях, се изискват единствено в първия доклад, който трябва да се представи след съответните дати за постепенно прекратяване на производствените процеси.